# data[].attributes.headline
Forventninger til den økonomiske udvikling

# data[].attributes.subject
Forventninger til den økonomiske udvikling

# data[].attributes.body
Industrier inden for telekommunikation/transport -> rivende udvikling.

Nigeria -> fremgang i serviceindustrien, herunder især turisme.

Meget påvirkede af prisudvikling på råstoffer -> 95% af deres eksport.

Lave forventninger til olieeksporterende lande - stort udbud på olie.

# data[].attributes.headline
Årsager til den gunstige økonomiske udvikling

# data[].attributes.subject
Årsager til den gunstige økonomiske udvikling

# data[].attributes.body
Økonomisk vækst, befolkningsboom

Stigende privatforbrug

Mere eksport

Udenlandske investeringer

Forbedret korruption i Afrika

Kina investerer i Afrika

# data[].attributes.headline
Den nyeste økonomiske udvikling i Afrika syd for Sahara

# data[].attributes.subject
Den nyeste økonomiske udvikling i Afrika syd for Sahara

# data[].attributes.body
Africa rising(undgår økonomisk krise)

Sydafrika har negativ vækst i 2016.

Nigeria -> negativ udvikling på 1,5% i 2016.

Samlede vækst syd for Sahara -> 1,4%

Befolkningstilvækst er dobbelt så høj som den samlede vækst -> alle bliver fattigere.

Skyldes bl.a. ->

Kinas investeringer falder.

Olieprisen kollapsede.

Store dele af kontinentet blev ramt af tørke.

# data[].attributes.attachment_link.readable_text
Afrikas vigtigste økonomi skrumper.

Sydafrika har det sidste halve år haft negativ økonomisk vækst - landet der skulle være økonomisk motor for hele kontinentet er ved at få motorstop.

Samtidig kæmper præsident Jacob Zuma for sit politiske liv.

Korruptionsanklagerne tårner sig op, hver eneste uge kræver tusindvis af demonstranter præsidentens afgang. Investorer kigger med enorm bekymring på Afrikas mest udviklede land, og valutaen falder i værdi.

Læs også: Zuma fejrer fødselsdag: 30.000 kræver at han træder tilbage

Nyheden om at landet nu officielt er i recession, passer meget godt ind i billedet af, hvordan en lang række afrikanske lande har det lige nu.

Langt fra de eneste

Nigeria og Sydafrika kæmper om at være den vigtigste økonomi på kontinentet, men Nigeria, med tæt på 200 millioner indbyggere, må på trods af de nye deprimerende tal fra Sydafrika, se sig henvist til andenpladsen. Sidste år havde Nigeria en negativ økonomisk udvikling på 1,5 procent.

Det var som om, at den økonomiske krise, der især ramte USA og Europa, sejlede uden om Afrika. Alle talte om "Africa rising."

Uden fremgang i de to lande, så har kontinentet som helhed ret store problemer.

Læs også: Røde Kors-chef: Gambia vil hellere sikre turismen end retsforfølge ekspræsident

Den samlede vækst i landene syd for Sahara var sidste år på blot 1,4 procent.

I sig selv er det ikke nogen katastrofe, hvis det ikke samtidig var fordi, at halvdelen af indbyggerne lever under fattigdomsgrænsen, og at befolkningstilvæksten er dobbelt så høj som den samlede vækst.

Det betyder reelt, at alle bliver fattigere - en udvikling man ikke har set i 20 år.

Det så lyst ud

Det er ellers kun få år siden, at det afrikanske kontinent fremstod som et lys på den økonomiske scene.

Med vækstrater godt over de fem procent var det som om, den økonomiske krise, der især ramte USA og Europa, sejlede uden om Afrika. Alle talte om "Africa rising."

Høje oliepriser gav solide indtægter til lande som for eksempel Nigeria og Angola. Kinas voldsomme vækst gav høje priser på stort set alt, der kunne hives op af jorden. Der var stor optimisme over hele linjen.

Voksende middelklasse, ung arbejdsstyrke, bedre sundhed og færre krige. Men det var dengang.

Olieprisen kollapsede

Først begyndte Kinas enorme appetit på råvarer at falde, olieprisen kollapsede og slog bunden ud af økonomien i lande som Nigeria og Angola.

Dengang det hele så lyst ud, tænkte ingen på, at regningen en dag skulle betales.

Kort tid efter blev store dele af kontinentet ramt af usædvanlig tørke, og samtidig har en række lande forsømt at reformere både økonomier og politiske systemer, så man i år 2017 står med store udfordringer.

At den økonomiske vækst er stagneret, gør ekstra ondt, fordi mange lande har optaget store lån. Dengang det hele så lyst ud, tænkte ingen på, at regningen en dag skulle betales.

Læs også: Afrikas cementkonge kan løfte et helt land ud af fattigdom

I lande som for eksempel Nigeria og Angola bruger man lige nu mere end halvdelen af statens budget på at betale af på lån. Mozambique måtte i januar opgive at betale til tiden, og inden årets udgang er andre formentlig fulgt efter.

Det kunne meget vel være lande som Ghana og Senegal, der ellers ligesom Mozambique, har været fremhævet som lande med god økonomisk udvikling.

Politisk krise i vigtige lande

Det kommer til at kræve stærke ledere, hvis de afrikanske økonomier skal på ret kurs igen, men her er der i øjeblikket heller ikke megen optimisme.

Nigerias præsident Buhari er på sygeorlov i London, det har han været længe, og det har ikke ligefrem gjort noget godt for hverken den politiske eller økonomiske udvikling i det hårdt prøvede land.

Læs også: Det går fremad for Nigerias økonomi, men fattigdommen stiger

I Sydafrika er der ikke udsigt til bedring, før landets præsident Zuma bliver smidt ud af sit fine kontor, og selvom der bliver gjort meget ihærdige forsøg, så sidder han der endnu.

I DR Congo skulle man have afholdt valg inden udgangen af 2016, men indtil videre er det lykkedes for præsident Kabila at få det udsat, samtidig med at landet synker længere og længere ned i kaos.

Læs også: Demokratiet er aflyst i den Demokratiske Republik Congo: Vi har ikke penge nok

I Kenya er der blot tre måneder til præsidentvalg, og her er alt nærmest gået i stå. Mange frygter at det hele vil eksplodere i vold i starten af august. Det gjorde det tilbage i 2007 og 2008, og allerede nu, har der været voldelige sammenstød mellem tilhængere af regeringen og oppositionen.

# data[].attributes.attachment_link.title
Mørke skyer over økonomien på det afrikanske kontinent

# data[].attributes.attachment_link.description
Afrikas vigtigste økonomi skrumper. Sydafrika har det sidste halve år haft negativ økonomisk vækst - landet der skulle være økonomisk motor for hele kontinentet er ved at få motorstop. Samtidig kæmper præsident Jacob Zuma for sit politiske liv. Korruptionsanklagerne tårner sig op, hver eneste uge kræver tusindvis af demonstranter præsidentens afgang.

# data[].attributes.headline
Muligheder for fortsat gunstig økonomisk udvikling i Afrika syd for Sahara

# data[].attributes.subject
Muligheder for fortsat gunstig økonomisk udvikling i Afrika syd for Sahara

# data[].attributes.body
Kræver ordentlige ledere

Præsidenter gør ikke noget for udviklingen -> ingen mulighed for vækst -> valg af nye præsidenter.

Færre krige

Mere uddannelse

Investeringer i Afrika --> infrastruktur

Teknologiske fremskridt

# data[].attributes.attachment_link.readable_text
"Det nye årtusinde har bragt mere ulykke end håb til Afrika". Sådan slog The Economist situationen for det afrikanske kontinent an i år 2000 og udråbte det samtidig til 'Det håbløse kontinent' på forsiden. Krige, sult- og naturkatastrofer hærgede endnu engang i flere lande syd for Sahara og lagde et mørkt skær over fremtidsudsigterne. Det anerkendte og toneangivende magasins redaktør havde formodentligt ikke forestillet sig, at forsiden godt et årti senere ville proklamere: "Africa rising".

De fleste lande har gennemgået en bemærkelsesværdig og historisk udvikling siden årtusindskiftet: Flere gode ledere, færre krige, mindre sygdom og mere uddannelse kombineret med investeringer udefra og efterspørgsel efter afrikanske råvarer. Alene i perioden fra 2000 til 2012 var den gennemsnitlige vækst på 4,6 procent, hvilket gjorde Afrika til en af de hurtigst voksende regioner i verden. Den afrikanske økonomi har stadig fuld fart fremad. I dag kan kontinentet kalde sig intet mindre end verdensmester i økonomisk vækst ifølge Den afrikanske Udviklingsbank. I den seneste prognose fra den Internationale Valutafond (IMF) er 11 afrikanske lande på listen over de 20 hurtigst voksende økonomier i verden.

Hver tredje er middelklasse

Den massive vækst er ikke kun kommet rige regeringschefer til gode. Ifølge Den Afrikanske Udviklingsbank har den økonomiske udvikling haft massiv betydning for millioner af afrikanere. Andelen af mennesker, der lever under fattigdomsgrænsen er faldet fra 51 til 39 procent, og hver tredje indbygger på kontinentet er i dag middelklasse. Modsat tidligere udsving i den afrikanske økonomi, der har ofte har været drevet af stigende råvarepriser, vidner det nuværende boom om en sund og et langsigtet udvikling i økonomierne henover kontinentet. Den afrikanske forbruger er på vej frem, og er både en årsag til væksten og en drivkræft for, at den fortsætter. Nigeria, Ghana, Sydafrika, Angola og Kenya er bare nogle af de lande, hvor mange af indbyggerne har fået luft til at gå oftere til frisøren, købe nyt tøj til garderoben eller starte egen virksomhed.

Det afrikanske kontinent er nemlig fyldt med en ny generation af unge iværksættere. Ifølge Verdensbanken er omkostningerne til at blive virksomhedsejer faldet med to tredjedele over de sidste syv år. De enkelte lande arbejder på at forbedre vilkårene for dem, der går med drømme om at starte sit eget. Fra 2011 til 2012 indførte 98 procent af landene syd for Sahara mindst to reformer, der forbedrede erhvervsklimaet.

Nyt iværksætterparadis

Rwanda, som de fleste måske stadig forbinder med 90'ernes blodigste folkemord, satser massivt på at blive et paradis for driftige iværksættere. På bare fem år har landet implementeret 22 reformer, der blandt andet gør det lettere at starte virksomhed, eksportere varer og få finansieret forretningsideer. Rwanda tog derfor et historisk spring på Verdensbankens årlige Doing Business Index, der måler erhvervsklimaet over hele verden. Fra en placering nede på nummer 143 ud af 189 lande i 2009, er Rwanda sprunget op til en 32. plads i år. Det centralafrikanske land har dermed overhalet flere europæiske lande som Belgien og Frankrig, der pt. indtager henholdsvis plads 36 og 38. Danmark ligger til sammenligning på en femteplads i 2014.

Afrikas størrelse bliver ofte undervurderet. Klipper man verdens lande ud fra et kort, er der plads til hele USA, Kina, Indien, Japan og Europa på det afrikanske kontinent. Afrika består i dag af 54 forskellige nationer og huser pt. over 15 procent af verdens befolkning, så der er selvsagt stor forskel på de økonomiske forhold både i de enkelte lande og på tværs af kontinentets grænser.

Alligevel har udviklingen over det seneste årti skabt en markant optimistisk stemning og tro på fremtiden over hele det kæmpe kontinent. 84 procent af alle afrikanere svarer, at de forventer at de og deres familie vil være langt eller noget bedre stillet om to år end i dag. I Ghana er befolkningen særligt positive, her forventer 97 procent af befolkningen, at deres situation ser endnu bedre ud inden for to år ifølge en omfattende undersøgelse lavet af McKinsey.

Sundhedsvæsen for alle

Selvom Afrika på ganske få år har gennemgået en bemærkelsesværdig udvikling, er det stadig sårbart på afgørende områder. Den aktuelle ebolaepidemi er tydeligt eksempel på, at situationen hurtigt kan vende. Særligt i første del af 2014 gav mediedækningen af det historisk voldsomme ebolaudbrud et indtryk af, at kontinentet stadig passer til The Economists dystre forudsigelser ved årtusindskiftet.

Ifølge Den afrikanske Udviklingsbank har den smitsomme sygdom allerede haft dramatiske konsekvenser for flere af de vestafrikanske økonomier, fordi udenlandske investorer flygter fra regionen. Det går blandt andet hårdt ud over Sierra Leone, der formodentlig får svært ved at holde sin nuværende førsteplads over verdens hurtigst voksende økonomier. Det er derfor vigtigt at have proportionerne i orden. Selvom hvert et dødsfald forårsaget af virussen er frygteligt tragisk, nærmer dødstallene sig langt fra det antal, der hvert år mister livet til malaria. Og mindst lige så vigtigt: Som med så mange andre klassiske katastrofer i Afrika, kunne det have været undgået.

Epidemien har været kendt af lægevidenskaben i fire årtier. Det seneste og hidtil største udbrud med tusindvis af smittede startede i et fattigt og fjerntliggende område på grænsen mellem Sierra Leone, Liberia og Guinea. Her var ingen lægeklinikker eller uddannet sundhedspersonale til at behandle de syge eller oplyse om, hvordan man undgår at sprede virussen til andre. Ifølge Hans Rosling, der er professor i international sundhed og verdenskendt statistiker, ligger både forklaringen på katastrofens omfang og løsningen lige for: "Det er ikke nok, at 90 procent har adgang til et sundhedsvæsen. Alle mennesker skal med. Det er sådan, man stopper ekstrem fattigdom, og det er sådan man stopper ebola helt fra starten."

Invester i infrastruktur

Den løsning kræver investeringer i Afrika. Og det er netop det, hæderkronede revisionsfirmaer som KPMG anbefaler deres kunder at gøre med budskabet om, at det ikke er for sent at komme i gang, faktisk er det nu, kontinentet er klar til vækst. Afrika har nemlig en favorabel demografisk sammensætning, hvor godt halvdelen af befolkningen er under 24 år og dermed i eller på vej mod den arbejdsdygtige alder. En stor del af dem vil blive en del af den voksende middelklasse, der forventes at runde 500 millioner nye og kvalitetsbevidste forbrugere over de næste ti år.

Både KPMG, Verdensbanken og Den afrikanske Udviklingsbank slår især på, at infrastruktur i og imellem de 54 afrikanske lande er altafgørende for at sikre, at udviklingen fortsætter. Mens Kina investerer 14 procent af sin BNP i infrastruktur, er det tal kun 4 procent for hele Afrika. Når procenten i de kommende år ventes at vokse, vil det - sammenholdt med den økonomiske vækst, de sundere og bedre uddannede befolkninger og de teknologiske fremskridt - kunne skabe et perfekt vækstklima for det nu så håbefulde kontinent.

# data[].attributes.attachment_link.title
Analyse: Det nye Asien ligger syd for Sahara | Verdens Bedste Nyheder

# data[].attributes.attachment_link.description
"Det nye årtusinde har bragt mere ulykke end håb til Afrika". Sådan slog The Economist situationen for det afrikanske kontinent an i år 2000 og udråbte det samtidig til 'Det håbløse kontinent' på forsiden. Krige, sult- og naturkatastrofer hærgede endnu engang i flere lande syd for Sahara og lagde et mørkt skær over fremtidsudsigterne.